กินยาคุมฉุกเฉินประมาณเดือน มค. แล้วประจำเดือนมาเดือนนึงหลายรอบมากเลยค่ะ ห่างกันแค่10วัน 15วัน แบบนี้ผิดปกติอะไรมั้ยคะ
สวัสดีค่ะ หลังจากที่ทานยาคุมฉุกเฉินไปประมาณ 1 สัปดาห์ อาจมีเลือดออกได้จากผลข้างเคียงของยา ซึ่งไม่ถือเป็นเลือดประจำเดือน ส่วนประจำเดือน ก็อาจมาตามวันปกติที่ควรจะมา ดังนั้น ก็เท่ากับว่า ในเดือนนั้นที่ทานยาคุมฉุกเฉินไป อาจมีเลือดออกมา 2 ครั้งได้ค่ะอย่างไรก็ตาม หากได้ทานยาคุมฉุกเฉินไปตั้งแต่เมื่อ ม.ค. แล้วยังคงมีเลือดออกทุก 10-15 วัน ทั้งในเดือน ม.ค. ก.พ. และ มี.ค. ก็ไม่น่าเกิดจากผลของยาคุมฉุกเฉินอีก แนะนำว่า ในเบื้องต้น ควรลองตรวจหาการตั้งครรภ์ดูด้วย เพราะเลือดที่ออก อาจเกิดจากภาวะแทรกซ้อนจากการตั้งครรภ์ก็ได้ค่ะ แต่หากตรวจไม่พบการตั้งครรภ์ แนะนำควรไปพบสูติ-นรีแพทย์เพื่อตรวจหาสาเหตุ เช่น มีดมลูกอักเสบ มีเนื้องอกมดลูก เยื่อบุโพรงมดลูกเจริญผิดที่ การผลิตฮอร์โมนของรังไข่ผิดปกติ เป็นต้น หรือหากมีการใช้ยาฮอร์โมนอื่นๆ อยู่ เช่น ยาสตรี สมุนไพร อาหารเสริม ก็อาจเป็นผลจากยาที่ใช้ได้ เป็นต้น